open-index/open-wikipedia-markdown huggingface dataset:
தம்லக்

**தம்லக்** அல்லது **தம்லுக்** (**Tamluk**) () இந்தியாவின் மேற்கு வங்காளம் மாநிலத்தில் உள்ள கிழக்கு மிட்னாபூர் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது வங்காள விரிகுடா அருகில் ரூப்நாராயண் ஆற்றின் கரையில் உள்ளது. இந்நகரத்தின் பண்டைய பெயர்  தாம்ரலிப்தா ஆகும். இது ஹவுராவிலிருந்து 91 கிலோ மீட்டர் தொலைவில் உள்ளது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 14489 வீடுகள் கொண்ட தம்லுக் நகரத்தின் மொத்த மக்கள்தொகை 65,306 ஆகும். அதில் 33260 ஆண்கள்  மற்றும் 32046 பெண்கள்  உள்ளனர்.  ஆறு வயதிற்குட்பட்ட குழந்தைகள் 6180 ஆகவுள்ளனர். பாலின விகிதம் 1000 ஆண்களுக்கு, 963 பெண்கள் வீதம் உள்ளனர். சராசரி எழுத்தறிவு 90.18% ஆகவுள்ளது. மக்கள்தொகையில் இந்துக்கள் , முஸ்லீம்கள் , கிறித்தவர்கள்  , சமணர்கள் , மற்றும் பிறர்   ஆகவுள்ளனர்.

## போக்குவரத்து
### தொடருந்து நிலையம்
தம்லுக் தொடருந்து நிலையம், ஹவுரா-நாக்பூர்-மும்பை-சென்னை போன்ற நகரங்களை இணைக்கிறது.

## கல்வி
* தம்லுக் கல்லூரி கலை மற்றும் அறிவியல் கல்லூரி
* தாம்ரலிப்தா மேலாண்மை & தொழில்நுட்பக் கல்லூரி

## மேற்கோள்கள்

## வெளி இணைப்புகள்
* 
* Tamluk Municipality
* Purba Medinipur District Official Website
* Paschim Medinipur District Official Website
* Tamralipta Mahavidyalaya
* On temples of Midnapur 
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
கிழக்கு மிட்னாபூர் மாவட்டம்
எரிச் கிளார்

**எரிச் கிளார்** *(Erich Clar)* பல்வளைய அரோமாட்டிக் ஐதரோகார்பனை ஆய்வு செய்த கரிமவேதியியலாளர் ஆவார். 1902 ஆம் ஆண்டு ஆகத்து மாதம் 23 ஆம் நாள் இவர் பிறந்தார். பல்வளைய அரோமாட்டிக் ஐதரோகார்பன்கள் தொடர்பான வேதியியலை இரண்டு தொகுதிகளாக எழுதி வெளியிட்டுள்ளார். பல்வளைய அரோமாட்டிக் ஐதரோகார்பன்கள் தயாரிப்பு, பண்புகள், நூற்றுக்கணக்கான பல்வளைய அரோமாட்டிக் ஐதரோகார்பன்களின் புற ஊதா-கட்புல ஈர்ப்பு நிறமாலைகள் போன்றவை இந்நூலில் விவரிக்கப்பட்டுள்ளன. எனவே பல்வளைய அரோமாட்டிக் ஐதரோகார்பன் வேதியியல் துறையின் தந்தை என்று  எரிச் கிளார் போற்றப்படுகிறார். பல்வளைய அரோமாட்டிக் ஐதரோகார்பன் மாற்றியன்களின் நடத்தையை விவரிக்கும் ஒரு கோட்பாட்டை உருவாக்கினார். செக்சுடெட் கோட்பாடு என்றழைக்கப்பட்ட அக்கோட்பாடு தற்போது மூலவரான அவர் பெயராலாயே கிளார் விதி என்று அழைக்கப்படுகிறது. அரோமாட்டிக் செக்சுடெட் என்று அவருடைய நூலிலும் இக்கோட்பாடு விவரிக்கப்பட்டுள்ளது. 1965 ஆம் ஆண்டு  செருமன் நாட்டைச் சேர்ந்த வேதியியல் கழகம் வெளிநாட்டு அறிவியலாளர்களுக்கு வழங்கும் அதன் மிக உயரிய விருதான ஆகத்து கெக்குலே பதக்கத்தை இவருக்கு வழங்கிச் சிறப்பித்தது. மற்றும் 1987 ஆம் ஆண்டு  பாலிநியூக்ளியர் அரோமாடிக் ஐதரோகார்பன்கள் குறித்த பன்னாட்டு கருத்தரங்கின் முதல் பல்வளைய  அரோமாடிக் ஐதரோகார்பன் ஆராய்ச்சி விருது எரிச் கிளாருக்கு வழங்கப்பட்டது. 1987 ஆம் ஆண்டு மார்ச்சு மாதம் 27 ஆம் நாள் இவர் இறந்தார்.

## மேற்கோள்கள்

பகுப்பு:1902 பிறப்புகள்
பகுப்பு:1987 இறப்புகள்
பகுப்பு:வேதியியலாளர்கள்
பகுப்பு:கரிம வேதியியலாளர்கள்
பகுப்பு:செருமானிய அறிவியலாளர்கள்
பகுப்பு:செக் அறிவியலாளர்கள்
கேரள அருங்காட்சியகம்

**கேரள அருங்காட்சியகம்** (*Kerala Museum*, கேரள வரலாற்று அருங்காட்சியகம் என்றும் அழைக்கப்படுகிறது)  என்பது இந்தியாவின் கொச்சியின், இடப்பள்ளியில் உள்ள ஒரு அருங்காட்சியகம் ஆகும். இது  கொச்சியில் உள்ள பழமையான கலை மற்றும் வரலாற்று அருங்காட்சியகங்களில் ஒன்றாகும். இந்த அருங்காட்சியகத்தை 1984 ஆம் ஆண்டில் கொடையாளர் மற்றும் தொழில்முனைவோரான ஆர். மாதவன் நாயர் (1914-1996) நிறுவினார். இந்த அருங்காட்சியகத்தை மாதவன் நாயர் அறக்கட்டளை நிர்வகிக்கிறது. 

கேரள அருங்காட்சியகத்தில் மூன்று காட்சியகங்கள் உள்ளன அவை: கேரள வரலாற்று அருங்காட்சியகம், பொம்மைகள் அருங்காட்சியகம்  நவீன கலைக்கூடம் ஆகியவை ஆகும். 

## கேரள வரலாற்று அருங்காட்சியகம்
இடது|thumb| கேரள வரலாற்று அருங்காட்சியகம்
கேரள வரலாற்று அருங்காட்சியகமானது கேரள அருங்காட்சியகத்தில் உள்ள மிகப் பழமையான காட்சியகம் ஆகும். கேரள மாநிலத்தின் வரலாற்றை 36 ஓவியக் காட்சிப்படங்கள் மூலம் பிராந்தியங்களின் முக்கிய வரலாற்று அத்தியாயங்கள் மற்றும் ஆளுமைகள் குறித்து விவரிக்கிறது. காட்சியகத்துக்கு வருகை தரும் அனைவரும் காண ஒளி மற்றும் ஒலி நிகழ்ச்சி ஏற்பாடு செய்யப்பட்டுள்ளது. இதற்கு ஆங்கிலம் மற்றும் மலையாள மொழிகளில் வர்ணனைகள் உள்ளன. காட்சியகத்தில் கவனம் பெற்ற முக்கிய வரலாற்று நபர்களான, பொதியமலையின் ஆய் ஆண்டிரன், செங்குட்டுவன், இளங்கோ வேண்மான், புனித தோமா, ஆரிய குடியேற்றம், ஏழில்மலையின் நன்னன், குலசேகர ஆழ்வார், சேரமான் பெருமாள் நயனார், சங்கராச்சாரியார் ஆகியோர் இடம்பெற்றுள்ளனர் .  திருவனந்தபுரத்தின் சிற்பி கரமண ராஜகோபால் இந்த காட்சியகத்தில் சிற்பங்களையும் ஓவியங்களையும் உருவாக்கியுள்ளார், மேலும் கேரளத்தின் புகழ்பெற்ற வரலாற்றாசிரியர் ஏ. சிறீதர மேனன் இதன் உள்ளடக்கம் குறித்த ஆலோசனைகளை வழங்கினார். 

காட்சியகத்துக்கு வெளியே கேரள நிலத்தை கடலில் இருந்து கொண்டு வந்ததாக தொன்மத்தில் கூறப்படும் முனிவர் பரசுராமரின் சிலை உள்ளது. 

## நவீன கலைக்கூடம்
thumb| நவீன கலைக்கூடம்
நவீன கலைக்கூடத்தில் இந்தியாவின் சில முன்னணி நவீன ஓவியக் கலைஞர்களான ராஜா ரவி வர்மா, எம். எஃப். உசைன், எஃப். என். சௌசா, ஜாமினி ராய், பெனோட் பெகாரி முகர்ஜி, ராம்கிங்கர் பைஜ், இராம் குமார், கே. ஜி. சுப்பிரமணியன் ஆகியோரின் படைப்புகள் இடம்பெற்றுள்ளன.  இந்த ஓவியத் தொகுப்பை மாதவன் நாயர் மற்றும் அவரது கூட்டாளிகள் நான்கு ஆண்டு காலம் செலவழித்து சேகரித்தனர். இதற்காக கலைஞர்கள், ஓவிய சேகரிப்பாளர்கள், காட்சியகங்களிலிருந்தும் படைப்புகள் வாங்கப்பட்டன. இதில் சிலவற்றை கலைஞர்கள் அருங்காட்சியகத்திற்கு நன்கொடையாக வழங்கினர். இந்த காட்சியகத்தை 1994 ஆம் ஆண்டில் கேரள முதல்வர் கே. கருணாகரன் முறையாகத் திறந்து வைத்தார். 

கேரள அருங்காட்சியகத்தில் உள்ள நவீன ஓவிய சேகரிப்பு பகுதியில்  மட்டுமே கேரளத்தில் பொதுமக்கள் பார்வைக்கு காணக்கிடைக்கும் நவீன ஓவியத் தொகுப்புகள் உள்ளன. 

## பொம்மை அருங்காட்சியகம்
பொம்மை அருங்காட்சியகத்தில் 150 பொம்மை சேகரிப்புகள் உள்ளன, இவை இந்தியாவின் கலாச்சார குழுக்களையும், நடன மரபுகளையும் சித்தரிக்கின்றன.  

## குறிப்புகள்

பகுப்பு:Coordinates on Wikidata
பகுப்பு:கொச்சியிலுள்ள அருங்காட்சியகங்கள்
அகிரா மியாவாக்கி

**அகிரா மியாவாக்கி** (*Akira Miyawaki*) (29 சனவரி 1928 – 16 சூலை 2021) ஒரு சப்பானிய தாவரவியலாளர் ஆவார். இவர் தாவரச் சூழியலிலும் புலமை பெற்றவர். இவரது இயற்கையாகக் காடு வளர்க்கும் முறையானது மியாவாக்கி முறை என்று உலகெங்கும் புகழ்பெற்று பல நாடுகளிலும் காடு வளர்ப்பில் பயன்படுத்தப்படுகிறது. இவர் வளம் குன்றிய நிலப்பகுதிகளில் இயற்கையாகக் காடு வளர்த்தலில் தன்னை ஈடுபடுத்தி வருகிறார். 1993 ஆம் ஆண்டு முதல் யோக்கோகாமா தேசியப் பல்கலைக் கழகத்தில் சிறப்புப் பேராசியராகப் பணிபுரிந்தார்.

உலகளாவிய சுற்றுச்சூழல் பிரச்சினைகளைத் தீர்ப்பதற்கு பங்களிக்கும் அறிவியல் ஆராய்ச்சி அல்லது அறிவியலின் பயன்பாடுகளில் சிறந்த முயற்சிகளை ஊக்குவிக்கும் நீல கிரகப் பரிசு 2006 ஆம் ஆண்டு இவருக்கு வழங்கப்பட்டது.


File:Afforestation at Kanakakunnu.jpg|கேரளத்தில் மியவாக்கி முறையில் மரம் நடுதல்
File:Miyawaki forest - 9 months after planting.jpg|ஒன்பது மாதங்களுக்குப் பிறகு


## மேற்கோள்கள்

பகுப்பு:சப்பானியத் தாவரவியலாளர்கள்
பகுப்பு:1928 பிறப்புகள்
பகுப்பு:2021 இறப்புகள்
முர்கா தீவு

**முர்கா தீவு (Murga Island)** என்பது அந்தமான் தீவுகளின் ஒரு தீவாகும் . இது இந்திய ஒன்றியப் பகுதியான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது. போர்ட் பிளேரிலிருந்து வடக்கே 117 கி.மீ. (73 மைல்) தொலைவில் இந்த தீவு அமைந்துள்ளது.

## வரலாறு
இண்டர்வியூ தீவுக் கூட்டத்தின் ஒரே வரலாற்றுத் தீவு முர்கா மட்டுமே. இது பல பிரித்தானிய மாலுமிகளுக்கு ஒரு கல்லறை வைத்திருக்கிறது.

## நிலவியல்
இந்த தீவு இண்டர்வியூ தீவு குழுவைச் சேர்ந்தது. மேலும் வடக்கு அந்தமான் தீவு மற்றும் மத்திய அந்தமான் தீவைப் பிரிக்கும் ஆஸ்டன் நீரிணையின் மேற்கே அமைந்துள்ளது.

## நிர்வாகம்
அரசியல் ரீதியாக, முர்கா தீவு, மாயாபந்தர் தாலுகாவின் ஒரு பகுதியாகும்.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
பகுப்பு:இண்டர்வியூ தீவு
பகுப்பு:Coordinates on Wikidata
பகுப்பு:மனிதர்கள் வாழாத இந்தியத் தீவுகள்
சயீர் பொல்சனாரூ

**சயீர்மெசியாஸ் போல்சனாரோ** ( 21 மார்ச் 1955) பிரேசில் நாட்டின் முன்னாள்  ராணுவ அதிகாரியாகவும் நாட்டின் 38வது அதிபராகவும் பதவி வகித்து வருகிறார்.இவர் இரியோ டி செனீரோ நகர பிரதிநிதியாக 1991 மற்றும் 1008ம் ஆண்டுகளில் பழமைவாத கட்சியான சோசியல் லிபரல் கட்சியின் சார்பாக தேர்ந்தெடுக்கப்ப்பட்டார்

போசனாரோ  பிரேசில் நாட்டின் கிளிசெரயோ என்னும் சிறிய நகரில் பிறந்தார். 1977 முதல் 1986 வரையிலான கால கட்டத்தில் பிரேசிலிய  ராணுவத்தில் பணியாற்றினார்  

## அரசியல்
alt=|thumb|2010ல் போல்சனாரோ
போல்சனாரோ தன்னை ஒரு தேசியவாதி என பிரகடன படுத்திக்கொள்பர் ஆனால் இவர் ஒரு தீவிர வலதுசாரி சிந்தனை கொண்டவராகவே அறியப்படுகிறார். , அவரது கருத்துக்கள் வலதுசாரி பழமைவாதத்துடன் மிகவும் ஒத்துப்போகின்றன என்று கூறுகின்றன.  முக்கியமாக 34 வயதிற்கு மேற்பட்ட வாக்காளர்களே இவரை பெரும்பாலும் தேர்தலில் ஆதரித்தனர், அதேபோல நாட்டின் நடுத்தர முதல் உயர் வர்க்கம் (முக்கியமாக நாட்டின் தென்கிழக்கு பிராந்தியத்தில்), பழமைவாதிகள்,பட்டதாரிகள், சில மையவாதிகள் மற்றும் கிறிஸ்தவ பழமைவாதத்தினர் )ஆகியோரின் தீவிர ஆதரவை பெற்று அதிபரானார்.  ஆனால் பெண் வாக்காளர்களிடையே போல்சனாரோ பெற்ற  வாக்கு விகிதம் 18% மட்டுமே ஆகும்).

## குறிப்புகள்

## மேற்கோள்கள்

பகுப்பு:1955 பிறப்புகள்
பகுப்பு:வாழும் மக்கள்
கொச்சி கடல்சார் அருங்காட்சியகம்

**கொச்சி கடல்சார் அருங்காட்சியகம்** (*Maritime Museum*)  என்பது இந்தியாவின் கொச்சியில் உள்ள ஒரு அருங்காட்சியகம் ஆகும். 

இந்த அருங்காட்சியகத்தில் உள்ள காட்சியகமானது கேரளத்தின் கப்பல் தொழில் பாரம்பரியம், ஆதிகாலதில் அரப்பா, மொகஞ்சதாரோ, அரேபியாவுடன் கேரளம் கொண்டிருந்த வணிகத் தொடர்பு ஆகியவற்றைக் காட்டுகிறது. மேலும் கேரளத்தின் கடல் வீரரான குஞ்சலி மரக்காயர் குறித்தும் தெரிவிக்கிறது. 

இந்த அருங்காட்சியகத்தின் ஒரு பிரிவானது முற்காலத்தில் இந்தியா கப்பல் கட்டும் தொழிலில்  அடைந்திருந்த சிறப்பை எடுத்துக்காட்டுகிறது. கிருத்துவுக்கு முன்பும், பின்பும் 12 ஆம் நூற்றாண்டிலும் இந்திய துணைக்கண்டத்தினர் கப்பல் கட்டுவதில் பெற்றிருந்த தேர்ச்சி போன்றவற்றை விளக்குகிறது.

## குறிப்புகள்

பகுப்பு:கொச்சியிலுள்ள அருங்காட்சியகங்கள்
பகுப்பு:இந்தியக் கடல்சார் அருங்காட்சியகங்கள்
முல்கா தீவு

**முல்கா தீவு (Mulga Island)** கடற்கரையிலிருந்து 5.6 கிலோமீட்டர் மற்றும் கிர்க்பி ஹெட், அந்தாட்டிக்காவில் உள்ள எண்டர்பி நிலத்திலிருந்து வடகிழக்கில் 9.3 கிலோமீட்டர் தொலைவில் உள்ளது. 1956 ஆம் ஆண்டில் ஆஸ்திரேலிய தேசிய அண்டார்டிக் ஆராய்ச்சி பயண விமானத்திலிருந்து எடுக்கப்பட்ட விமான புகைப்படங்களிலிருந்து திட்டமிடப்பட்டுள்ளது. ஆத்திரேலியாவின் அரை பாலைவனப் பகுதிகளில் காணப்படும் அகாசியா இனங்களுக்கான முல்கா என்பது வடமொழிப் பெயர்.

பகுப்பு:தீவுகள்
த டென் கமண்ட்மெண்ட்ஸ் (1956 திரைப்படம்)

***த டென் கமண்ட்மெண்ட்ஸ்*** என்பது 1956 ஆம் ஆண்டு வெளிவந்த அமெரிக்க மத காவிய நாடக திரைப்படமாகும். இதை செசில் பி. டிமில்லே என்பவர் இயக்கி தொகுத்து வழங்கினார். இந்தத் திரைப்படத்தை பாரமவுண்ட் பிக்சர்ஸ் வெளியிட்டது. இது டோரோத்தி கிளார்க் வில்சன் எழுதிய பிரின்ஸ் ஆப் எகிப்து, ஜே. எச். இன்கிரகாம் எழுதிய பில்லர் ஆப் பயர், எ. இ. சவுத்தன் எழுதிய ஆன் ஈகில்ஸ் விங்ஸ், மற்றும் த புக் ஆப் எக்சோடஸ் ஆகிய நூல்களை அடிப்படையாகக் கொண்டதாகும். த டென் கமண்ட்மெண்ட்ஸ்  திரைப்படமானது விவிலியம் கதையான மோசசின் வாழ்க்கையை நாடக வடிவில் கூறியது. மோசஸ் ஒரு தத்தெடுக்கப்பட்ட எகிப்திய இளவரசர் ஆவார். அடிமைப்படுத்தப்பட்ட எபிரேயர்களை எகிப்தியர்களிடமிருந்து காப்பாற்றி சினாய் மலைக்கு தலைமையேற்று செல்கிறார். அங்கு கடவுளிடமிருந்து பத்து கட்டளைகளை பெறுகிறார். இந்த திரைப்படத்தின் கதாநாயகனாக சார்ல்டன் ஹெஸ்டன் நடித்தார். யோல் பிரின்னர் ரமேசசாகவும், அன்னே பாக்ஸ்டர் நெப்ரெத்திரியாகவும், எட்வர்டு ஜி. ராபின்சன் டதனாகவும், இவோன் டி கார்லோ சிப்போராவாகவும், டெப்ரா பஜட் லிலியாவாகவும், ஜான் டெரக் ஜோசுவாவாகவும், சர் செட்ரிக் ஹாட்விகே சேத்தியாகவும், நினா போச் பிதியாவாகவும், மார்த்தா ஸ்காட் யோசபெலாகவும், ஜூடித் ஆண்டர்சன் மெம்னெட்டாகவும் மற்றும் வின்சன்ட் பிரைஸ் பகாவாகவும் நடித்திருந்தனர்.

இந்தத் திரைப்படம் எகிப்து, சினாய் மலை மற்றும் சினாய் தீபகற்பம் ஆகிய இடங்களில் எடுக்கப்பட்டது. இது டிமில்லேயின் கடைசி மற்றும் மிக வெற்றிகரமான வேலைப்பாடாகும். இதே பெயரில் 1923 ஆம் ஆண்டில் வெளிவந்த படத்தின் பகுதி மறு ஆக்கமாக இந்தத் திரைப்படம் இருந்தது. ஒரு படத்திற்கான எக்காலத்திலும் உருவாக்கப்பட்ட மிகப்பெரிய செட் இந்த படத்திற்கு அமைக்கப்பட்டது. இந்தத் திரைப்படம் ஐக்கிய அமெரிக்காவில் நவம்பர் 8, 1956 ஆம் ஆண்டு வெளியிடப்பட்டது. இந்தத் திரைப்படம் வெளியான நேரத்தில் இது தான் அதிக பொருட்செலவில் எடுக்கப்பட்ட திரைப்படமாக இருந்தது.

## உசாத்துணை

பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:1956 திரைப்படங்கள்
பகுப்பு:அமெரிக்கத் திரைப்படங்கள்
2020 உருசியாவில் கொரோனாவைரசுத் தொற்று

2019–20 கொரோனா வைரசுத்தொற்று உருசியாவில்  சனவரி 31, 2020  அன்று முதன்முதலில் தொற்றி இருப்பது கண்டறியப்பட்டது.இவ்வைரசு தொற்றின் மையமாக அறியப்படும் சீனாவிடம் எல்லையை பகிர்ந்து கொண்டுள்ளமையால் முன்னெச்சரிக்கை நடவடிக்கையாக எல்லை பகுதியில் கட்டுப்பாடுகளை விதித்தது.பின்னர் நாட்டின் பள்ளி கல்லூரிகளை காலவறையின்றி மூடியது மார்ச் மாத இறுதியில் ஊரடங்கு  உத்தரவு நடைமுறை படுத்தப்பட்டது.தொடக்கத்தில் தொற்று அதிகரிக்காத நிலையில் ஏப்ரல் மாத தொடக்கத்தில் வேகமெடுத்தது 

நவம்பர் 20 நிலவரப்படி, நாட்டின் அனைத்து பிரதேசங்களிலும் மொத்தமாக  2,039,926 உறுதிப்படுத்தப்பட்ட நோய் தொற்றும், 1,551,414 நபர்கள் தொற்றி இருந்து மீண்டுள்ளதாகவும் தெறிவிக்கப்பட்டது 35,311  பேர் இந்நோயால் மரணமடைந்துள்ளனர் மற்றும் 71.2 மில்லியனுக்கும் அதிகமான சோதனைகள் நாடு முழுவதும் செய்யப்பட்டுள்ளன.  வைரசு தொற்றால் அதிகம் பாதிக்கப்பட்ட நகராக நாட்டின் தலைநகரம்  மாஸ்கோ உள்ளது. 


Строительство инфекционного центра в Новой Москве (1).jpg|நியூ மாஸ்கோவில் பாபென்கி கிராமத்திற்கு அருகில் புதிய தொற்று மையம் அமைத்தல்
Vladimir Putin in Kommunarka hospital1.jpg|கொரோனா வைரஸ் சந்தேகத்திற்கிடமான நோயாளிகளுக்காக கொம்முனர்காவில் உள்ள # 40 மருத்துவமனையில் விளாடிமிர் புடின், மார்ச் 24, 2020.
Coronavirus,_take_away_Putin.jpg|மாஸ்கோவில் விளையாட்டு மைதானம் மூடப்படும் என்ற அறிவிப்புடன் வரைதல் குழு. ஏப்ரல் 2, 2020
COVID-19. A quarantined Playground.jpg|ஏப்ரல் 7, 2020 இல் தனிமைப்படுத்த விளையாட்டு மைதானம் மூடப்பட்டுள்ளது.
Coronavirus baby.jpg|ரஷ்யாவில் சுய தனிமை


## மேற்கோள்கள்


பகுப்பு:உருசியா
பகுப்பு:நாடு வாரியாக 2019–20 கொரோனாவைரசுத் தொற்று
போல்கட்டி மாளிகை

thumb|250x250px| போல்கட்டி அரண்மனையானது, தற்காலத்தில் கேரள மாநில சுற்றுலா வளர்ச்சிக் கழகத்தால் நிர்வகிக்கப்படும் ஒரு பாரம்பரிய விடுதியாக உள்ளது
**போல்கட்டி அரண்மனை** (*Bolgatty Palace*) என்பது கேரளத்தின் கொச்சியில் உள்ள போல்கட்டி தீவில் இடச்சுக்காரர்களால் கட்டப்பட்ட ஓர் அரண்மனை ஆகும். ஹாலந்துக்கு வெளியே இருக்கும் மிகப் பழமையான இடச்சு அரண்மனைகளில் ஒன்றான இந்த மாளிகை 1744ஆம் ஆண்டில் இடச்சு வணிகர்களால் கட்டப்பட்டது. பின்னர் இது விரிவாக்கப்பட்டு இதைச்சுற்றி தோட்டங்கள் அமைக்கபட்டன. முன்பு இந்த கட்டிடம் இடச்சு மலபார் தளபதியின் ஆளுநரின் அரண்மனையாக இருந்தது. 1909 இல் ஆங்கிலேயர்களுக்கு குத்தகைக்கு விடப்பட்டது. பின்னர் இது பிரித்தானிய ஆளுநர்களின் இல்லமாக செயல்பட்டது, பிரித்தானிய அரசு காலத்தில் கொச்சின் அரச பிரதிநிதியின் அமைவிடமாக இருந்தது. 

1947ஆம் ஆண்டில், இந்தியா சுதந்திரம் அடைந்தபோது, அரண்மனை அரசின் சொத்தாக மாறியது. பின்னர்  பாரம்பரிய தங்கும் விடுதியாக மாற்றப்பட்டது. போல்கட்டி அரண்மனையில் நீச்சல் குளம், 9 குழிகள் கொண்ட கோல்ஃப் மைதானம், ஆயுர்வேத மையம் உள்ளன. மேலும் இங்கு தினசரி கதகளி நிகழ்ச்சிகள் நடத்தப்படுகின்றன. இது  சுற்றுலாப் பயணிகள் விடுமுறையில் தங்கி கழிக்கும் இடமாக உள்ளது. இங்கு சிவனுக்கு அர்ப்பணிக்கப்பட்ட ஒரு கோவில் உள்ளது.   போல்கட்டி அரண்மனைக்குச் செல்ல சிறந்த சமயம் அக்டோபர் முதல் ஏப்ரல் வரை ஆகும். ஏனென்றால் இந்த காலகட்டத்தில் கொச்சியில் அற்புதமான வானிலை இருக்கும். 

## படவரிசை

படிமம்:Bolgatty Palace.jpg|ஒளி வெள்ளத்தில் போல்கட்டி அரண்மனை 
படிமம்:Bolgatty Palace Side View.JPG|போல்கட்டி அரண்மனை பக்கவாட்டுத் தோற்றம்  
படிமம்:Bolgatty Palace Swimming Pool.JPG|போல்கட்டி அரண்மனை நீச்சல் குளம் 
படிமம்:Bolgatty Palace Back Side.JPG|போல்கட்டி அரண்மனையின் பின் பக்கம் 


## மேற்கோள்கள்

## வெளி இணைப்புகள்

* அதிகாரப்பூர்வ வலைத்தளம் 

பகுப்பு:கேரளத்தில் உள்ள அரண்மனைகள்
பகுப்பு:கொச்சி
பச்சை பூட்சு

**பச்சை பூட்சு** அல்லது பச்சைப் பூட்டணி என்பது இமயமலையில் இறந்து கிடக்கும் ஒரு அடையாளம் தெரியாத மலையேறியின் உடலைக் குறிக்கிறது. இது இமயமலையின் எவரெசுட்டுக் கொடுமுடிக்குச் செல்லும் வடகிழக்கு முகட்டு வழியில் ஒரு இடக்குறியீடாக விளங்குகிறது. இந்த உடல் யாருடையதென்று அலுவலகப்பூர்வமாக தெரியவில்லையெனிலும் இது 1996-இல் மலையேறும் போது இறந்த சேவாங் பல்ச்சோர் என்னும் ஒரு இந்திய மலையேறியின் உடலாக இருக்கலாம் என்று நம்பப்படுகிறது. அந்த உடலில் இருந்த பச்சை நிறக் காலணியே பச்சை பூட்சு என்ற பெயர் வரக் காரணமாக இருக்கிறது. வடக்குப் பக்கமாக எவரெசுட்டில் ஏறிய மலையேற்றக் குழுக்கள் அனைத்தும் 8500 மீட்டர் (27,900 அடி) உயரத்தில் இந்த உடலை ஒரு சுண்ணாம்புக்கல்லால் ஆன குகைக்கருகில் கண்டுள்ளனர்.

2014 மே மாதம் இந்த பச்சைப் பூட்சு காணப்படவில்லை என்று கூறப்பட்டாலும் 2017-இல் மலையேறிகள் அதே உயரத்தில் அதனை மீண்டும் கண்டனர். காணப்படாத சமயத்தில் அந்த உடல் கற்களால் மூடப்பட்டிருக்கலாம் என்று கருதுகிறார்கள்.

## வரலாறு
பியர் பேப்பரோன் எனும் பிரெஞ்சு மலையேறி ஒருவரே 2001 மே 21-இல் இந்த உடலைக் காணொளிப் பதிவு செய்தார். செர்ப்பாக்கள் பியரிடம் அந்த உடலானது ஆறு மாதங்களுக்கு முன் ஏறிய ஒரு சீன  மலையேறியின் உடல் என்று கூறியதாகப் பதிவு செய்துள்ளார். நாளடைவில் இந்த உடலானது வடக்குப் பக்கம் மலையேறுபவர்களுக்கு ஒரு இடக்குறியீடாக மாறிப்போனது.

## பச்சைப் பூட்சும் மற்றோரும்
21-ஆம் நூற்றாண்டின் துவக்கத்தில் எவரெசுட்டுச் சிகரத்தில் கிடக்கும் கிட்டத்தட்ட 200 உடல்களில் ஒன்றாக பச்சை பூட்சும் ஆனது. எப்போதிருந்து இந்தச் சொல் வழக்கில் வந்ததென்று தெரியவில்லை. எனினும் வடக்கு வழியில் ஏறிய அனைத்துக் குழுக்களும் இந்த உடலை 8500 மீட்டர் உயரத்தில் உள்ள ஆக்சிசன் புட்டிகள் கிடக்கும் அந்தக் குகையில் கண்டுள்ளனர். 

மற்றொரு பெயர் பெற்ற உடலானது பிரான்சிசு திசுட்டெபானோ அர்செண்டீவு (*Francys Distefano-Arsentiev*) என்னும் பெண்மணியுடையது. இந்த உடல் தூங்கும் அழகி (*slepping beauty*) என்னும் பெயரால் வழங்கப்படுகிறது. இவர் 1998-இல் சிகரத்தின் உச்சியை அடைந்து இறங்குகையில் இறந்தவர். 2007-வரை அந்த உடல் காணப்பட்டது.

வானவில் பள்ளத்தாக்கு என்னும் உச்சிக்கு சற்று கீழே உள்ள பகுதியில் பல உடல்கள் பல எடுப்பான வண்ணங்களால் ஆன மலையேறும் ஆடைகளுடன் கிடக்கின்றன.

2006-இல் டேவிட் சார்ப்பு என்னும் பிரித்தானிய மலையேறி இந்த பச்சை பூட்சு குகையில் உடல் வெப்பம் குறைந்த நிலையில் கிடந்ததை மார்க்கு இங்கிலிசு என்னும் மலையேறியும் அவரது குழுவினரும் கண்டுள்ளனர். எனினும் அவர்கள் எந்த உதவியும் செய்யாமல் தொடர்ந்து மலையேறியுள்ளனர். டேவிட் அதற்குப் பின் சில மணிநேரங்களில் இறந்து விட்டனர். மேலும் அந்நாளில் கிட்டத்தட்ட 36 பேர் மலையேறுகையில் அவரைப் பாரத்துள்ளனர். எனினும் அவர் பச்சை பூட்சாக இருக்கும் என்றெண்ணி கூர்ந்து நோக்கவில்லை என்று கூறப்படுகிறது.

## மேற்கோள்கள்


பகுப்பு:1996 இறப்புகள்
ஹோப் தீவு (இந்தியா)

**ஹோப் தீவு (Hope Island)** என்பது இந்தியாவின் காக்கிநாடா கடற்கரையில் வங்காள விரிகுடாவில் அமைந்துள்ள ஒரு சிறிய தலைப்பிரட்டை வடிவ தீவு ஆகும். 

## புவியியல்
ஹோப் தீவு 16.977 °  வடக்கிலும் 82.343 ° கிழக்கிலும் அமைந்துள்ளது.  

ஒப்பீட்டளவில் இளம் தீவான, இது 18 ஆம் நூற்றாண்டின் பிற்பகுதியில், கோதாவரியின் நீர் விநியோகமான கோரிங்கா ஆற்றின் நீரால் கொண்டு செல்லப்பட்ட வண்டல் வெளியேற்றத்திலிருந்து உருவானது. இது உள்ளடக்கிய சிறிய விரிகுடா கோதாவரியின் வடக்குப் பகுதியான கோரிங்காவின் வெளிப்புறப் படுகை ஆகும். வங்காள விரிகுடாவின் உப்பு நீரை சந்திக்கும் ஆற்றின் குறைந்த உப்புத்தன்மை கொண்ட நீரை சந்திப்பதன் காரணமாக அமைக்கப்பட்ட மணல் மற்றும் வண்டல் மண் ஆகியவற்றின் தொடர்ச்சியான நிரந்தரத்தைப் பெற்றுள்ளன..  

காக்கிநாடா கடற்கரைக்கும் ஹோப் தீவுக்கும் இடையிலான பகுதி காக்கிநாடா விரிகுடா என்று அழைக்கப்படுகிறது. இது சுமார் 146 கிமீ 2 (56 சதுர மைல்) பரப்பளவைக் கொண்டுள்ளது. வங்காள விரிகுடாவிலிருந்து வரும் வலுவான புயலிலிருந்து காக்கிநாடா நகரத்தை ஹோப் தீவு பாதுகாக்கிறது. ஹோப் தீவு புயல் மற்றும் சுனாமி நிகழ்வுகளுக்கு இயற்கையான தடையாக செயல்படுகிறது. மேலும் காக்கிநாடா விரிகுடாவில் நங்கூரமிடப்பட்ட கப்பல்களுக்கு அமைதியை வழங்குகிறது. இது காக்கிநாடா துறைமுகத்தை இந்தியாவின் கிழக்கு கடற்கரையில் பாதுகாப்பான இயற்கை துறைமுகங்களில் ஒன்றாக மாற்றுகிறது. 

தீவின் வடக்கு முனை "கோதாவரி முனை" என்று அழைக்கப்படுகிறது. இது காக்கிநாடா விரிகுடா மற்றும் காக்கிநாடா துறைமுகத்திற்குள் நுழைவதற்கான இடத்தைக் கவனிக்கிறது. 

## கடல் வாழ்விடம்
ஹோப் தீவின் மணல் கடற்கரைகளும், அருகிலுள்ள கோரிங்கா வனவிலங்கு சரணாலயமும் பாதிப்புக்குள்ளாகியிருக்கும் ஓலிவ நிறச் சிற்றாமையின் கூடு கட்டும் இடமாகும். இதில் 2016ஆம் ஆண்டில் 482 பெண் ஆமைகள் ஹோப் தீவின் கடற்கரைகளில் முட்டையிட்டன. சமீபத்திய ஆண்டுகளில், ஆந்திர கடற்கரையில் இயங்கும் இயந்திரமயமாக்கப்பட்ட மீன்பிடி படகுகளில் ஏற்பட்ட காயங்கள் காரணமாக நூற்றுக்கணக்கான இறந்த ஆமைகள் கடற்கரைகளில் காணப்படுகின்றன.  பாதுகாப்பாளர்கள், வனவிலங்குகள் மற்றும் வன அதிகாரிகள் இயந்திரமயமாக்கப்பட்ட மீன்பிடித்தல் குறித்து கவலையை எழுப்பியுள்ளனர். மேலும் ஆபத்தான ஊர்வனவற்றிற்கு காயம் ஏற்படுவதைத் தடுக்க "ஆமை விலக்கு சாதனங்களுடன்" உணர்திறன் திட்டங்கள் மற்றும் ரெட்ரோ பொருத்துதல் ஆகியவற்றை நடத்தினர். 

## மக்கள் தொகை
ஹோப் தீவில் மீன்வளத்தை நம்பி புத்ராய பக்கலு மற்றும் சோர்லாகுண்டு பக்கலு என இரண்டு சிறிய குக்கிராமங்கள் உள்ளன.  இவற்றில் 400 குடும்பங்கள் உள்ளன. ஒரு சில அரசு கட்டிடங்களும் உள்ளன. ஹோப் தீவில் நிலத்தின் அரிப்பு இழப்பை மோசமாக்கியுள்ள துறைமுக நடவடிக்கைகளை வைத்திருக்கும் முயற்சியாக காக்கிநாடா துறைமுக அதிகாரிகள் வளைகுடாவில் அகழ்வாராய்ச்சி நடவடிக்கைகளை மேற்கொண்டுள்ளனர். சூறாவளி பருவத்தில் அலை மற்றும் புயல் காரணமாக ஏற்படும் அரிப்பு உள்ளூர் மீனவர்கள் அறிவித்தபடி சிக்கல்களாகும் - அரிப்பு தீவை இரண்டாக பிரித்து 50 மீட்டர் அகலமுள்ள ஒரு தடத்துடன் இருப்பதாகக் கூறுகின்றனர்.  

## குறிப்புகள்

பகுப்பு:ஆந்திரப் பிரதேசத்தின் தீவுகள்
பகுப்பு:Coordinates on Wikidata
காளிம்பொங்

**காளிம்பொங்**  (**Kalimpong**) இந்தியாவின் மேற்கு வங்காளம் மாநிலத்தில் உள்ள  காளிம்பொங் மாவட்டத்தின் நிர்வாகத் தலைமையிடமும், நகராட்சியும் ஆகும்.  இது கடல் மட்டத்திலிருந்து 1250 மீட்டர் உயரத்தில் அமைந்துள்ளது.  வடகிழக்கு இந்தியவின் தன்னாட்சி பெற்ற பகுதிகளில் ஒன்றான கோர்க்காலாந்து தன்னாட்சிப் பகுதியில் காளிம்பொங் மாவட்டம் உள்ளது. இதன் அருகே சிலிகுரி நகரம் அமைந்துள்ளது. இந்நகரத்தின் கோடைக்கால உயர்வெப்பம் 27°C மற்றும் குளிர்கால வெப்பம்  6°C ஆகும். இதனருகே அமைந்த தொடருந்து நிலையம் சிலிகுரியில் உள்ளது. இந்நகரத்திற்கு அருகே வடக்கில் சிக்கிம் மற்றும் வடகிழக்கில் பூட்டான் எல்லைகளாக உள்ளது.

மலைவாழிடமான காளிம்பொங் நகரத்தில் பிரித்தானிய இந்தியாவின் ஆட்சியாளர்கள் ஆட்சிக் காலத்தில் பல கல்வி நிறுவனங்களை நிறுவினர். இதனருகில் அமைந்த பெரிய நகரம் டார்ஜீலிங் ஆகும். இந்நகரத்தில் நேபாள மொழி பேசும் கூர்க்கா இன மக்கள் அதிகம் வாழ்கின்றனர்.

 

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 23 வார்டுகள் கொண்ட காளிம்பொங் நகராட்சியின் மொத்த மக்கள்தொகை 49,403 ஆகும். அதில் 25,100 ஆண்கள்  மற்றும் 24,303 பெண்கள்  உள்ளனர்.  ஆறு வயதிற்குட்பட்ட குழந்தைகள்  ஆகவுள்ளனர். பாலின விகிதம் 1000 ஆண்களுக்கு,  968 பெண்கள் வீதம் உள்ளனர். சராசரி எழுத்தறிவு 90.2% ஆகவுள்ளது. மக்கள்தொகையில் இந்துக்கள் 32,454, முஸ்லீம்கள் 2,111, கிறித்தவர்கள்  6,224, பௌத்தர்கள் 8,106 மற்றும் பிறர்  508 ஆகவுள்ளனர். இந்நகர மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 3,741 மற்றும்  10,230 ஆகவுள்ளனர். இந்நகரத்தில் நேபாள மொழி பேசும் கூர்க்கா இன மக்கள் அதிகம் வாழ்கினறனர்.

## போக்குவரத்து
சிலிகுரி - காங்டாக் நகரத்தை இணைக்கும் நெடுஞ்சாலை காளிம்பொங் நகரத்தின் வழியாகச் செல்கிறது.
## கல்வி
இந்நகரத்தில் 15க்கும் மேற்பட்ட கல்வி நிறுவனங்கள் உள்ளது.
### தட்ப வெப்பம்

## அடிக்குறிப்புகள்

## மேற்கோள்கள்
* 
* Forbes, Andrew ; Henley, David (2011). *China's Ancient Tea Horse Road*. Chiang Mai: Cognoscenti Books. ASIN: B005DQV7Q2
* 
* 
* 

## வெளி இணைப்புகள்

* Official government site
* Daily Kalimpong News and Information
* 
* Informative site on Kalimpong maintained by Hotel and Restaurant Owners Association (HORAK)
* Comprehensive list of schools in Kalimpong
* Birds of Kalimpong area
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பாலூர்காட்

**பாலூர்காட்** (**Balurghat** (pron:ˌbʌlʊəˈgɑ:t) இந்தியாவின் மேற்கு வங்காளம் மாநிலத்தில் உள்ள தெற்கு தினஜ்பூர் மாவட்த்தின் நிர்வாகத் தலைமையிட நகரமும், நகராட்சியும் ஆகும்.  இது கொல்கத்தாவிற்கு வடக்கே 295 கிலோ மீட்டர் தொலைவில் உள்ள்து. இந்நகரம் 11 கிலோ மீட்டர் பரப்பளவு கொண்டது. இந்நகரத்திலிருந்து 3 கிலோ மீட்டர்  தொலைவில் வங்காளதேசத்தின் எல்லை உள்ளது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 24  வார்டுகளும், 37,949 வீடுகளும் கொண்ட பாலூர்காட் நகரத்தின் மொத்த மக்கள்தொகை 1,53,279 ஆகும். அதில் ஆண்கள் 76,730   மற்றும் பெண்கள் 76,549  உள்ளனர்.  ஆறு வயதிற்குட்பட்ட குழந்தைகள் 10823 (7.06%) ஆகவுள்ளனர். பாலின விகிதம் 1000 ஆண்களுக்கு, 998  பெண்கள் வீதம் உள்ளனர். சராசரி எழுத்தறிவு 91.10% ஆகவுள்ளது. மக்கள்தொகையில் இந்துக்கள் 98.74%, முஸ்லீம்கள் 0.49%, கிறித்தவர்கள்  0.38% மற்றும் பிறர்  0.38% ஆகவுள்ளனர்.

## போக்குவரத்து
பாலூர்காட் தொடருந்து நிலையத்திலிருந்து ஹவுரா, சிலிகுரி, மால்டா, சியால்டா நகரங்களுக்கு தொடருந்துகள் செல்கிறது. தேசிய நெடுஞ்சாலை எண் 512 பாலூர்காட் நகரத்தின் வழியாக கூச் பெகர், சிலிகுரி, துர்காபூர், மால்டாவிற்கு பேருந்துகள் செல்கிறது. 

## கல்வி
* ஆத்தேர்யி டி. ஏ. வி. பொதுப்பள்ளி
* பாலூர்காட் அரசுப் பள்ளி
* பாலூர்காட் கல்லூரி
* பாலூர்காட் மகளிர் கல்லூரி
* பாலூர்காட் சட்டக் கல்லூரி 
* வடக்கு வங்காள வேளாண்மைப் பல்கலைக் கழகம்

## மேற்கோள்கள்

## வெளி இணைப்புகள்
* 

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
ஆர். எல். வி. இசை மற்றும் நுண்கலைக் கல்லூரி

**இராதா லட்சுமி விலாசம் "ஆர். எல். வி" இசை மற்றும் நுண்கலைக் கல்லூரி** (*Radha Lakshmi Vilasam "RLV" College of Music and Fine Arts*) என்பது இந்தியாவின் கேரள மாநிலத்தில் கொச்சியின் திருப்பூணித்துறையில் அமைந்துள்ள ஒரு கல்வி நிறுவனமாகும். இது மகாத்மா காந்தி பல்கலைக்கழகத்துடன் இணைவு பெற்றுள்ளது. இங்கு  இசை, நிகழ்த்து கலைகள், காட்சிக் கலைகளில் போன்ற படிப்புகள் இளங்கலை, முதுகலை படிப்புகளைகளாக வழங்கப்படுகிறது. இதன் தற்போதைய முதல்வர் பேராசிரியர். சி. ஜே. சுசீலா  

## வரலாறு
இந்க்கல்லூரியானது கொச்சி அரச குடும்பத்துக்குச் சொந்தமான ஒற்றை அடுக்கு கட்டடத்தில் முதலில் தொடங்கபட்டது. 

அப்போதைய கொச்சின் மன்னர் எச். எச். கேரள வர்மா மிதுக்கன் தம்புரான் மற்றும் அவரது மனைவி திருமதி லட்சுமிகுட்டி நேத்தியராம்மா ஆகியோர் இளம் பெண்களுக்கும் முதிர்ந்த பெண்களுக்கும்  தையல், கைகோட்டிக்கலி, ஓவியம் போன்ற கலைகளை கற்பிக்க நிபுணர்களை அழைத்தனர். இந்த முயற்சியில் மன்னரின் மகள் ராதா மற்றும் மனைவி லட்சுமியின் பெயரில் ஒரு கல்வி நிறுவனம் உருவானது. மேலும் வாய்பாட்டு இசையையும் சேர்த்து 'ராதா லட்சுமி விலாசம் அகாடமி' என்று பெயரிடப்பட்டது. 

1956 ஆம் ஆண்டில், இந்த கல்வி நிறுவனம் கேரள அரசாங்கத்தின் கட்டுப்பாட்டின் கீழ் கொண்டுவரப்பட்டு ஆர். எல். வி. அகாடமி ஆஃப் மியூசிக் அண்ட் ஃபைன் ஆர்ட்ஸ் என பெயர் மாற்றப்பட்டது. வாய்பாட்டு, பரதநாட்டியம், கதகளி, ஓவியம் ஆகியவற்றில் பட்டயம் மற்றும் முதுகலை பட்டயப் படிப்புகள் தொடங்கப்பட்டன. 

1998 ஆம் ஆண்டில், இந்த கல்வி நிறுவனம் கோட்டயம் மகாத்மா காந்தி பல்கலைக்கழகத்துடன் இணைவு பெற்றது. மேலும் பட்டயப்படிப்பு மற்றும் முதுகலை பட்டயப்படிப்புகள் பட்டப்படிப்பு மற்றும் முதுகலை படிப்புகளாக மறுசீரமைக்கப்பட்டன. 
thumb| வளாகம்

## துறைகள்

### இசை பீடம்

* வாய்பாட்டுத் துறை 
* வீணைத் துறை 
* வயலின் துறை 
* மிருதங்கத் துறை 

### நிகழ்த்துக் கலைத் துறை

* பரதநாட்டியத் துறை 
* மோகினியாட்டத் துறை 
* கதகளி வேடத் துறை 
* கதகளி இசைத் துறை 
* செண்டைத் துறை 
* மடலத் துறை 

### கட்சிகலைத் துறை

* ஓவியத் துறை 
* சிற்பத் துறை 
* பயன்பாட்டு கலைத் துறை 

## படிப்புகள்

* இளங்கலை - இசை மற்றும் நிகழ்த்து கலைகள் 
* முதுகலை - இசை மற்றும் நிகழ்த்து கலைகள் 
* இளங்கலை - நுண்கலை , காட்சிக்கலை  
* முதுகலை - நுண்கலை காட்சிக்கலை 

## குறிப்பிடத்தக்க முன்னாள் மாணவர்கள்

* கே. ஜே. யேசுதாஸ் 
* திருவிழா ஜெயசங்கர் 
* தொன்னக்கல் பீதாம்பரன் 
* மயநாத் கேசவன் நம்பூதிரி 
* பெனாய் வர்கீஸ் 
* வைக்கம் வள்ளியம்மாள் 
* வைக்கம் வாசுதேவன் நம்பூரி 
* ஹரிபாத் கே.பி.என் பிள்ளை 
* சீமா ஜி. நாயர் 
* கவுரி லெட்சுமி 
* சபரீஷ் பிரபாகர் 

## முதல்வர்கள்

* என். வி. நாராயண பகவதர் 1956-57 
* கே. எஸ். குமாரசாமி ஐயர் 1957-66 
* கே. எஸ். ஹரிஹாரா ஐயர் 1966-68 
* நெல்லை டி. வி. கிருஷ்ணமூர்த்தி 1969-70 
* பாறசாலை பி. பொன்னம்மாள் 1970-80 
* மவேலிகாரா ஆர். பிரபாகர வர்மா 1981-84 
* திருமதி. எஸ். ஜானகி 1984-85 
* டி. பி மோனி ஐயர் 1985-86 
* கே. கே. தர்மராஜன் 1986-88 
* பி. லீலா 1988-94 
* வி. ஐ. சுகு 1994-96 
* அவனேஸ்வரம் ராமச்சந்திரன் 1996-98 
* திரிபுனிதுறை கே. லலிதா 2000-02 
* பி. எஸ். வனாஜம் 2002-2009 
* ஆர். காமாட்சி 2009-12 
* பேராசிரியர் எம். பாலசுப்பிரமணியம் (2012- 2014) 
* டாக்டர் கே. எஸ். ஜேஸ் (2014-2015) 
* பேராசிரியர் டி. என். கோவிந்தன் நம்பூதிரி (2015 - 
* பேராசிரியர். சாலக்குடி வி. கே. ரமேசன் 

 

## மேற்கோள்கள்

பகுப்பு:கேரள கலை மற்றும் அறிவியல் கல்லூரிகள்
பகுப்பு:எர்ணாகுளம் மாவட்டம்
பகுப்பு:கொச்சி
கல்லில் கோயில்

**கல்லில் கோயில்** (*Kallil Temple*) என்பது தென்னிந்தியாவின் கேரளத்தில் அமைந்துள்ள ஒரு சமண கோவிலாகும். இது எர்ணாகுளம் மாவட்டத்தின், பெரம்பவூரிலிருந்து 12 கி.மீ. தொலைவிலும், காலடியிலிருந்து 22 கி.மீ. தொலைவிலும் உள்ளது. இது கேரளத்தின் மிகப் பழமையான சமணக் கோவில்களில் ஒன்றாகும். இது இந்திய தொல்லியல் ஆய்வுத் துறையின் கீழ் கேரளத்தின் பாதுகாக்கப்பட்ட நினைவுச்சின்னங்களில் ஒன்றாக உள்ளது. 

## கண்ணோட்டம்
இந்தக் கோயில் 28 ஏக்கர் (113,000 மீ²) நிலப்பரப்பில் அமைந்துள்ளது. இந்த கோயிலானது மிகப் பெரிய பாறையை வெட்டப்பட்டி கட்டபட்டுள்ளது.இக்கோயிலின் கூரைப்பகுதியை அடைய 120 படிகள் ஏறவேண்டும். கோயிலை அடைய ஓடக்காளியில் இருந்து, ஆலுவா மூணார் சாலையில் 2 கி.மீ. தொலைவும்  &nbsp; பெரம்பவூரிலிருந்து 10 கி.மீ. பயணிக்க வேண்டும். இந்த கோயில் கல்லில் பிஷரோடி குடும்பத்திற்கு சொந்தமானது. குடும்பத்தின் தற்போதைய கரணவர் கோயிலின் அனைத்து நிர்வாக கட்டுப்பாட்டையும், அதன் அனைத்து பொருட்களையும் 'செங்கொட்டுகோணம் ஸ்ரீ ராமதாசாசிரமத்திற்கு' மாற்றினார். ஆனால் உள்ளூர் மக்களுக்கும் ஆசிரம அதிகாரிகளுக்கும் இடையிலான சில இடையூறுகள் காரணமாக அவை அனைத்தும் மீட்டெடுக்கப்பட்டன. 

## முதன்மைத் தெய்வம்
கோயிலில் 23 வது தீர்த்தங்கரர், பார்சுவநாதர், *வர்தமான [[மகாவீரர்]]* (24 வது *தீர்த்தங்கரர்* ) மற்றும் பத்மாவதி தேவி ஆகியோரின் உருவங்கள் கோயில் பாறையில் செதுக்கப்பட்டு உள்ளன.  *பத்மாவதி தேவி* *பகவதி* என்று உள்ளூர் மக்களால் வணங்கப்படுகிறார். கோயிலின் முக்கிய திருவிழா கார்திகை மாதமான விருச்சிகாவிலிருந்து கொண்டாடப்படுகிறது. விழா பொதுவாக ஒரு வாரம் நடக்கிறது.  . 

## படவரிசை

Dieties unimportant Kallil temple.jpg|கல்லில் கோவிலுக்கு வெளியே தெய்வ உருவங்கள் 


## மேலும் காண்க
* சமண கோவில்களின் பட்டியல் 

## மேற்கோள்கள்

## வெளி இணைப்புகள்
* கல்லில் 
* கல்லில் கோயிலின் அதிகாரப்பூர்வ வலைத்தளம்

பகுப்பு:எர்ணாகுளம் மாவட்டம்
பகுப்பு:சமணக் கோயில்கள்
கர்பில்லிக்காவு மகாதேவர் கோயில்

**கர்பில்லிக்காவு ஸ்ரீ மகாதேவர் கோயில்** (*Karppillikkavu Sree Mahadeva Temple*) என்பது இந்தியாவின், கேரள மாநிலம் எர்ணாகுளம் மாவட்டத்தில் மஞ்சப்பாரா கிராமத்தில் அமைந்துள்ள ஒரு சிவன் கோயில் ஆகும். இந்த கோயிலின் ஒரு சிறப்பு என்னவென்றால், தெய்வம் மேற்கு பக்கத்தை நோக்கி தரிசனம் அளிக்கிறார். இக்கோயில்  சிவன் கிராதமூர்த்தி சங்கல்பத்தில் உள்ளார். அதாவது வேட்டைக்காரன் வடிவம். இவர் கார்த்தவீரிய அருச்சுனனால் பிரதிட்டை செய்யப்பட்டார் என்ற தொன்மக்கதை உள்ளது.

கண்ணுக்குத் தெரியாத ஒரு பாதாள வழி இக்கோயிலின் கிணறு மற்றும் குளத்தை அணைத்துச் சென்று, பின்னர் 30 கி.மீ கிழக்கே ஓடி ஒரு மாயக் கோயிலின் குளத்தை முடிந்து, அங்கு அபூர்வ மருத்துவ குணங்கள் கொண்ட மரக்கூட்டத்தை உருவாக்கி உள்ளது என்பது பக்தர்களின் நம்புகின்றனர்.

இந்தக் கோயிலில் எட்டு நாட்கள் *ஆராட்டு பூரம்* விழா தொடர்ந்து நடக்கிறது. ஏழாம் நாள், ஏழு கோயில் யானைகள் மஞ்சப்பாரா வழியே பஞ்சவாத்தியம் ஒலிக்க வண்ணமயமான உர்வலம் நடப்பது காணத்தக்கது. 
         
## மேற்கோள்கள்

பகுப்பு:எர்ணாகுளம் மாவட்டத்திலுள்ள சிவன் கோயில்கள்
பகுப்பு:Coordinates on Wikidata
சல்பேட்டு மேலோடு

**சல்பேட்டு மேலோடு** *(Sulfate crust)*  என்பது எரியும் நிலக்கரி குப்பைகள் மற்றும் தொடர்புடைய தளங்களின் மத்திய அச்சுப்  பகுதிகளில் காணப்படும் ஒரு மண்டலம் ஆகும். முக்கியமாக கோதோவிகோவைட் மற்றும் மில்லோசெவிக்கைட்டு போன்ற நீரிலி சல்பேட்டு தாதுக்கள் இம்மண்டலத்தில் உள்ளன. வெளிப்புற மண்டலத்திலுள்ள கனிமங்கள் எளிதில் நீரேற்றம் அடைந்து திசெர்மிகைட் மற்றும் அலூனோகென் போன்ற தாதுக்கள் உருவாகின்றன. அமோனியா, கந்தக டிரையாக்சைடு போன்ற நிலக்கரி வழிப்பெறுதி வாயுக்கள் வளிமண்டலத்திற்குள் செல்ல முடியாத நிலையில்  Al3+, Fe3+, Ca2+ போன்ற நேர்மின் அயனிகளின் மூலங்களான மாக்கற்கள், பாறைப் பொருட்களுடன் 600 பாகை செல்சியசு வெப்பநிலையிலும் கூட இடைவினைபுரிவதால் இம்மண்டலம் உருவாகிறது .
## இதையும் காண்க
*சுரங்கத் தீ 
## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:எரிதல்
மார்க் தெலாபோண்டைன்

**மார்க் தெலாபோண்டைன்** *(Marc Delafontaine)*   சுவிட்சர்லாந்து நாட்டைச் சேர்ந்த ஒரு வேதியியலாளர் ஆவார். செலிக்னி நகராட்சியைச் சேர்ந்த இவர் 1837 ஆம் ஆண்டு மார்ச்சு மாதம் 31 ஆம் தேதியன்று பிறந்தார். நிறமாலையியல் வல்லுநரான இவர் சில அருமண் தனிமங்களை கண்டுபிடித்து விவரிப்பதில் ஈடுபட்டார்.
## வாழ்க்கை
செனீவா பல்கலைக்கழகத்தில் மற்றொரு வேதியியலாரான யீன் சார்லசு கலிசார்டு டி மரினாக்குடன் தெலாபோண்டைன் படித்தார். இப்பல்கலைக்கழகத்தில் இவர் பணியாற்றியும் உள்ளார்    . 
அமெரிக்காவிற்கு குடிபெயர்ந்த இவர் 1870 ஆம் ஆண்டு நியூயார்க்கிற்கு வந்து சேர்ந்தார் . பின்னர் அந்நாட்டின் குடிமகனாக ஆனார் . இலினொய் மாநிலத்தின் சிகாகோ நகரத்தில் நகர உயர்நிலைப் பள்ளியிலும் மகளிர் கல்லூரியிலும் கற்பித்தார். சிகாகோ நகர காவல் துறையில் பகுப்பாய்வு வேதியியலாளராகவும் பணியாற்றினார். 
## ஆராய்ச்சி
### ஓல்மியம்
1878 ஆம் ஆண்டில் யாக்-லூயிசு சோரெட்டுடன் சேர்ந்து, தெலாபோண்டைன் முதன்முதலில் நிறமாலையியல் ஆய்வுகளில் ஓல்மியம் தனிமத்தைக் கண்டுபிடித்தார் . 1879 ஆம் ஆண்டில், பெர் தியோதர் கிளீவ் அதை வேதியியல் ரீதியாக தூலியம் மற்றும் எர்பியத்திலிருந்து பிரித்தெடுத்தார். எனவே இத்தனிமத்தின் கண்டுபிடிப்பு மூன்று மனிதர்களுக்கும் பொதுவானதாகும் . 
### இட்ரியம், டெர்பியம், எர்பியம்
1843 ஆம் ஆண்டில் கார்ல் குசுடாப் மொசாண்டர் டெர்பியம் மற்றும் எர்பியம் தனிமங்களை  இட்ரியம் ஆக்சைடு எனப்படும் இட்ரியா கனிமத்திலிருந்து கண்டுபிடித்தார் 
. இருப்பினும் இந்த கண்டுபிடிப்பு ஒரு பரபரப்பான  போட்டிக்கு உள்ளானது. நிறமாலையியல் வல்லுநர் நில்சு யோகான் பெர்லின் அவ்விரண்டு தனிமங்களும்  இருப்பதை மறுத்தார், எர்பியா என்ற கனிமம் இருப்பதை உறுதிப்படுத்தத் தவறினார். அதன் பெயரை டெர்பியாவுக்குப் பயன்படுத்துமாறு பரிந்துரைத்தார்    . 
1864 ஆம் ஆண்டில் தெலாபோண்டைன்  இட்ரியம், டெர்பியம் மற்றும் எர்பியம் ஆகியவை தனித்தனி தனிமங்கள் என்பதை நிருபிக்க ஒளியியல் நிறமாலை ஆய்வைப் பயன்படுத்தினார் . இருப்பினும் முரண்பாடான பெயர்களுக்கு இடையில் அறிமுகப்படுத்தப்பட்ட குழப்பம் தொடர்ந்தது. மொசாண்டர் முன்மொழிந்த பெயர்கள் மாற்றப்பட்டன. ஊதாவண்ண கல்லுக்கு எர்பியம் ஆக்சைடு என்ற பெயரையும், மஞ்சள் நிறப் பொருளுக்கு டெர்பியம் ஆக்சைடு என்ற பெயரும் கொடுக்கப்பட்டது . 
## மேற்கோள்கள்

பகுப்பு:1837 பிறப்புகள்
பகுப்பு:1911 இறப்புகள்
பகுப்பு:வேதியியலாளர்கள்
பகுப்பு:சுவிட்சர்லாந்து அறிவியலாளர்கள்
ஆர்கேனைட்டு

**ஆர்கேனைட்டு** *(Arcanite)* என்பது K2SO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பன்னாட்டு கனிமவியல் சங்கம் ஆர்கேனைட்டு கனிமத்தை Acn என்ற குறியீட்டால் அடையாளப்படுத்துகிறது. 

அமெரிக்காவின் கலிபோர்னியா மாநிலத்திலுள்ள ஆரஞ்சு மாகாணத்தின் சாண்டா அனா மலைத் தொடரில் இக்கனிமம் முதன் முதலாக 1845 ஆம் ஆண்டு கண்டறியப்பட்டது. இம்மலையின் அடிவாரத்தில் இருக்கும் டிராபூகோ கேனியன் பகுதியில் அமைந்துள்ள சாண்டா அனா வெள்ளீய சுரங்கத்தில் ஆர்கேனைட்டு காணப்பட்டது. இத்தாலி நாட்டின் லாட்டியம் மண்டலத்திலுள்ள  செசானோ புவிவெப்ப புலத்தில் உள்ள நீர் வெப்ப வைப்புகளிலிருந்தும் இது கண்டறியப்பட்டுள்ளது. பெரு நாட்டின் சிஞ்சா தீவுகளில் கடற்பறவைகள் மற்றும் வௌவால்களின் எச்சத் திரள்களிலும் மேற்கு ஆத்திரேலியா, தென் ஆபிரிக்கா, நமீபியா நாடுகளிலுள்ள குகைகளிலும் ஆர்கேனைட்டு காணப்படுகிறது. 

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:பொட்டாசியம் கனிமங்கள்
பகுப்பு:நேர்ச்சாய்சதுரக் கனிமங்கள்
ரொமேஷ் பண்டாரி

**ரொமேஷ் பண்டாரி (Romesh Bhandari)** (பிறப்பு: 1928 மார்ச் 29 -  இறப்பு: 2013 செப்டம்பர் 7) இவர் இந்திய வெளியுறவு செயலாளராகவும், தில்லி, அந்தமான் மற்றும் நிக்கோபார் தீவுகளின் முன்னாள் துணைநிலை ஆளுநராகவும், திரிபுரா, கோவா மற்றும் உத்தரபிரதேசத்தின் முன்னாள் ஆளுநராகவும் இருந்தார். 

## தொழில்
காந்தி படுகொலை வழக்கை முடிவு செய்த அமர்வின் ஒரு பகுதியாக இருந்த பஞ்சாப் உயர்நீதிமன்ற நீதிபதி அமர் நாத் பண்டாரிக்கு இன்றைய பாக்கித்தானின் லாகூரில் பண்டாரி பிறந்தார். 

1950இல் நியூயார்க்கில் உள்ள துணைத் தூதரகத்தில் துணைத் தூதராக இந்திய வெளியுறவு சேவையில் சேர்ந்தார். 1970 முதல் 1971 வரை மாஸ்கோவில் உள்ள இந்திய தூதரகத்தில் அமைச்சராக இருந்தார். இவர் தாய்லாந்திற்கான தூதராகவும், 1971 முதல் 1974 வரை ஆசிய மற்றும் தூர கிழக்கு நாடுகளுக்கான ஐ.நா. பொருளாதார ஆணையத்தின் நிரந்தர பிரதிநிதியாகவும், 1974 முதல் 1976 வரை ஈராக்கிற்கான தூதராகவும் இருந்தார். பின்னர் இவர் 1977 பிப்ரவரி முதல் 1979 சூலை வரை கூடுதல் செயலாளராக வெளியுறவு அமைச்சகத்திற்கு பணியாற்றினார். இவர்  1979 ஆகத்து 1, அன்று செயலாளராக பதவி உயர்வு பெற்றார். 1985 பிப்ரவரி 1 அன்று வெளியுறவு செயலாளராக நியமிக்கப்பட்டார். இவர் 1986 மார்ச் 31, அன்று அரசுப் பணியிலிருந்து ஓய்வு பெற்றார்.  

1984ஆம் ஆண்டில் துபாயிலிருந்து கடத்திச் சென்ற ஒரு இந்தியன் ஏர்லைன்ஸ் விமானத்தை  இந்தியாவிற்கு மீண்டும் கொண்டுவருவதில் இவருடைய பணி  தனித்துவமானது.  

இவர்  1988 ஆகத்து 4, முதல் 1989 திசம்பர் வரை தில்லியின் துணைநிலை ஆளுநரராகவும், 1989 திசம்பர் முதல் 1990 பிப்ரவரி 24 வரை அந்தமான் மற்றும் நிக்கோபார் தீவுகளிலும் பணிபுரிந்தார்.  இவர் 1993 ஆகத்து 15, முதல் 1995 சூன் 15 வரை திரிபுராவின் ஆளுநராகவும், 1995 சூன் 16 முதல் 1996 சூலை 18 வரை கோவாவின் ஆளுநராகவும், 1996 சூலை 19 முதல் 1998 மார்ச் 17 வரை உத்தரபிரதேச ஆளுநராகவும் இருந்தார்.      

நீடித்த நோயால் பாதிக்கப்பட்டிருந்த பண்டாரி 2013 செப்டம்பர் 7 அன்று இரவு  இறந்தார்.  

## குறிப்புகள்

பகுப்பு:உத்தரப் பிரதேச ஆளுநர்கள்
பகுப்பு:கோவாவின் ஆளுநர்கள்
பகுப்பு:திரிபுரா ஆளுநர்கள்
பகுப்பு:2013 இறப்புகள்
பகுப்பு:1928 பிறப்புகள்
பாகூர் கொம்யூன்

**பாகூர் கொம்யூன்** (*Bahour commune*), புதுச்சேரி மாநிலத்தின், புதுச்சேரி மாவட்டத்தில் உள்ள 5 கொம்யூன்களில் ஒன்று. பாகூர் தாலுக்காவில் இரண்டு கொம்யூன்கள் உள்ளன. அவை பாகூர் மற்றும் நெட்டப்பாக்கம் கொம்யூன் ஆகியவைகள் ஆகும்.

## கிராம பஞ்சாயத்துகள்
பாகூர் கொம்யூனில் 15 கிராம பஞ்சாயத்துக்கள் உள்ளன.

## மேற்கோள்கள்

## வெளி இணைப்புகள்
* Department of Revenue and Disaster Management, Government of Puducherry

பகுப்பு:புதுச்சேரியின் கொம்யூன்கள்
புனித பீட்டர் மற்றும் புனித பவுல் சிரிய மரபுவழித் திருச்சபை தேவாலயம், கோலன்சேரி

**புனித பீட்டர் மற்றும் புனித பவுல் சிரிய மரபுவழித் திருச்சபை தேவாலயம்** (*St. Peter and St. Paul's Church, Kolenchery*) என்பது இந்தியாவின், கேரளத்தின், எர்ணாகுளத்தில் உள்ள கோலன்சேரியில் அமைந்துள்ள ஒரு கிருத்துவ தேவாலயம் ஆகும். இது ஏழாம் நூற்றாண்டில் நிறுவப்பட்டது.  பின்னர் அண்மையில் 1963 இல் இந்த தேவாலயம் மீண்டும் கட்டபட்டது. இதில் பல அழகிய ஓவியங்கள் உள்ளன.  

மலங்கரா சிரிய மரபுவழி திருச்சபை தேவாலயத்திற்கும் யாக்கோபிய சிரியன் கிறிஸ்தவ தேவாலயத்திற்கும் இடையிலான பிரச்சினைகள் காரணமாக தேவாலயம் பல ஆண்டுகளாக மூடப்பட்டிருந்தது.  நீதிமன்ற உத்தரவையும் வாக்குறுதிகளையும் அமல்படுத்தாமல் இருந்த அரசாங்கத்தின் நிலையை பல ஆண்டுகளாக தேவாலய உறுப்பினர்கள் எதிர்த்து வந்தனர்.  உச்சநீதிமன்றத்தின் கூற்றுப்படி, 2016 பிப்ரவரி 16,  அன்று, மலங்கரா சிரிய மரபுவழி திருச்சபை தேவாலயம் மற்றும் யாக்கோபிய சிரிய கிறிஸ்தவ தேவாலயம் ஆகியவற்றிற்கு இணையாக தேவாலயம் மீண்டும் திறக்கப்பட்டுள்ளது. இந்திய உச்ச நீதிமன்ற உத்தரவுபடி 2017  ஜூலை 3 முதல் தேவாலயம் முற்றிலும் மலங்கரா  சிரிய மரபுவழி திருச்சபை தேவாலயத்திற்கு சொந்தமானது என்று ஆனது. 

## ஏழாம் மார் தோமாவின் கல்லறை
திருச்சபைகளுக்குச் சென்றபோது, ஏழாம் மார் தோமா  கண்டநாடு தேவாலயத்தில் இறந்தார்; அவரது உடல் கடமட்டம் தேவாலயத்திற்கு கொண்டு செல்வதற்காக கொண்டு சென்றனர்,  வழியில் உடலை கோலஞ்சேரி தேவாலயத்தில் மரியாதை செலுத்துவதற்காக கொண்டு சென்றனர். அவர் சிலகாலம் கோலஞ்சேரி தேவாலயத்தின்  குடியிருப்பில் தங்கி இருந்ததால், சடலத்தை அங்கேயே அடக்கம் செய்யுமாறு பாரிஷனர்கள் கோரினர். இந்தக் கோரிக்கை ஏற்றுக் கொள்ளப்பட்டு, மார் தோமா VII 1809 ஆம் ஆண்டு 22 ஆம் தேதி மிதுனம் (ஜூலை 5) அன்று கோலஞ்சேரி தேவாலயத்தில் அடக்கம் செய்யப்பட்டார்.  

## குறிப்புகள்

## வெளி இணைப்புகள்

* மலங்கரா ஆர்த்தடாக்ஸ் சர்ச் வலைத்தளம் 
பகுப்பு:எர்ணாகுளம் மாவட்டத்திலுள்ள கிறிஸ்தவக் கோயில்கள்
புகளூர் வட்டம்

**புகழூர் வட்டம்**, தமிழ்நாட்டின் கரூர் மாவட்டத்தில் கரூர் வருவாய் கோட்டத்தில் உள்ளது. புகழூர் வட்டம் தென்னிலை, கே. பரமத்தி, புகழூர் என மூன்று  உள் வட்டங்களும் (**பிர்கா**), 27 வருவாய் கிராமங்களும் கொண்டது. இவ்வட்டத்தின் வட்டாட்சியர் அலுவலகம் புகழூரில் உள்ளது.

இவ்வட்டத்தில் கே. பரமத்தி ஊராட்சி ஒன்றியம் மற்றும் புஞ்சை புகழூர், புகழூர் (காகித ஆலை), புகழூர் போன்ற பேரூராட்சிகள் உள்ளது.

இவ்வட்டத்தில் சர்க்கரை ஆலை, தமிழ்நாடு அரசின் காகித ஆலை (TNPL) ஆகியன இயங்குகின்றன.

## இதனையும் காண்க
* புகழூர்க் கல்வெட்டு

## மேற்கோள்கள்


பகுப்பு:கரூர் மாவட்ட வட்டங்கள்
தட்டெக்காடு பறவைகள் சரணாலயம்

**தட்டெக்காடு பறவைகள் சரணாலயம்** (*Thattekad Bird Sanctuary*), என்பது கேரளத்தின், எர்ணாகுளம் மாவட்டதில் அமைந்துள்ள ஒரு பறவைகள் சரணாலம் ஆகும். இந்த சரணாலயமானது 25 கி.மீ.. 2 பரப்பளவை உள்ளடக்கியதாக உள்ளது. இந்த சரணாலயமானது கோதமங்கலத்தில் இருந்து சுமார் 12 கி.மீ. தொலைவில் அமைந்துள்ளது. இதுவே கேரளத்தின் முதல் பறவைகள் சரணாலயம் ஆகும். நன்கு அறியப்பட்ட பறவையியலாளர்களில் ஒருவரான சலீம் அலி, இந்த சரணாலயத்தை *தீபகற்ப இந்தியாவின் பறவை வளம் கொண்ட பகுதி என்று* வர்ணித்தார் *.*  தட்டெக்காடு என்றால் தட்டையான காடு என்று பொருளாகும்.  இப்பகுதி கேரளத்தின் மிக நீளமான ஆறான பெரியாறு ஆற்றின் கிளைகளுக்கு இடையில் அமைந்துள்ள ஒரு பசுமையான தாழ்நிலக் காடு ஆகும்.

## இனங்கள்
தட்டெக்காடு பறவைகள் சரணாலயத்தில் நிறைய மற்றும் மாறுபட்ட பறவைகள் உள்ளன. இங்கு காட்டுப் பறவைகளும், நீர் பறவைகளும் என பல வகையான பறவைகள் வருகின்றன; அவற்றில் குறிப்பிடத்தக்கவை பின்வருவனவற்றையும் உள்ளடக்கியுள்ளது:

குளிர்காலத்தில் சரணாலயத்திற்கு வருகை தரும் இந்திய தோட்டக்கள்ளன், கிட்டத்தட்ட ஆறு மாதங்கள் இங்கு செலவிடுகிறது.

* செந்தலைப் பூங்குருவி 
* பெரிய அலகு இலை-போர்ப்ளர் 
* நீண்டவால் பக்கி 
* இந்தியக் குயில் 
* பாம்புத் தாரா
* நீர்க்காகம் 
* மீசை ஆலா 
* வண்ண ஸ்கோப்ஸ் ஆந்தை 
* இலங்கை தவளைவாயன்
* சாம்பல் நிறமுள்ள பச்சை புறா 
* மஞ்சள் புருவ சின்னான்

இந்த சரணாலயம் பல்வேறு வகையான குயில்களின் வாழ்விடமாகும், மேலும் "குக்கு பாரடைஸ்" என்று பிரபலமாக அழைக்கப்படும் சரணாலயத்தின் ஒரு பகுதி இவற்றிற்கானது, அவற்றில்:

* ட்ரோங்கோ குயில், இது ட்ரோங்கோ என எளிதில் தவறாகக்  கருதப்படலாம், 
* இந்திய பருந்து குயில், இது மிக சத்தமாக குரல் கொடுக்கும், 
* பெரிய பருந்து குயில், இது மற்ற வகை குயில்களுடன் ஒப்பிடும்போது மிகப் பெரியதாகத் தோன்றுகிறது. மேலும் இது அடர் சாம்பல் மற்றும் பெரிதும் கோடுகள் கொண்ட தொண்டையால் அடையாளம் காணப்படுகிறது.

தட்டெக்காடு பறவைகள் சரணாலயத்திலிருந்து இடமலயாறு காடு சுமார் 15 கி.மீ.. தொலைவில் அமைந்துள்ளது. இது இடமலையாறு ஆற்றுப் பகுதியில் அமைந்துள்ள ஒரு பசுமையான காடு ஆகும். இந்த காட்டில் மலை பருந்து கழுகுகள் காணப்படுகின்றன. இந்த காட்டில் உள்ள மற்ற பறவைகளில் இருண்ட-முனை சிலம்பன், பழுப்பு-கன்னமான ஃபுல்வெட்டா, பழுப்பு முள்வால் உழவாரன் மற்றும் வெள்ளை-கரடுமுரடான ஊசி, மற்றும் மரகதப் புறாக்கள் போன்றவை ஆகும்.

## படக்காட்சியகம்

File:Ceylon Frogmouth Thattekad.jpg|தட்டெக்காடு பறவைகள் சரணாலயத்தில் ஒரு இலங்கை தவளைவாயன்.
File:View of Periyar from Pappitta Bird Trial.jpg|பப்பிட்டா பறவை தடத்திலிருந்து பெரியாறின் காட்சி
File:A landscape at Thattekkad Bird Sanctury.jpg|தட்டெக்காடு பறவைகள் சரணாலயத்தில் ஒரு இயற்கை காட்சி
File:A landscape at Thattekkadu Bird Sanctury.jpg|தட்டெக்காடு பறவைகள் சரணாலயத்தில் ஒரு இயற்கை காட்சி
File:Thattekkad Reservoir.jpg|தட்டெக்காடு நீர்தேக்கம்
File:Thattekkad Bird Trial.jpg|தட்டெக்காடு பறவைகள் சரணாலயப் பாதை

## மேற்கோள்கள்

பகுப்பு:எர்ணாகுளம் மாவட்டத்திலுள்ள சுற்றுலாத் தலங்கள்
பகுப்பு:Coordinates on Wikidata
பகுப்பு:கேரளத்தின் பறவை புகலிடங்கள்
பகுப்பு:எர்ணாகுளம் மாவட்டம்
பகுப்பு:இந்தியாவில் உள்ள பறவைகள் காப்பகங்கள்
தெற்கு ரீப் தீவு

**தெற்கு ரீப் தீவு** அல்லது **சவுத் ரீப் தீவு** (*South Reef Island*) என்பது அந்தமான் தீவுகளுள் ஒன்றாகும். இந்தியாவின் ஒன்றியப் பகுதியான அந்தமான் தீவுகளின் மூன்று மாவட்டங்களில் ஒன்றான.  வடக்கு மற்றும் மத்திய அந்தமான் மாவட்டத்தின் நிர்வாகக் கட்டுப்பாட்டுக்குள் உட்பட்டது. போர்ட் பிளேருக்கு வடக்கே . தொலைவில் அமைந்துள்ளது.

## புவியியல்
இத்தீவு இண்டர்வியூ தீவுக்கூட்டத்தைச் சேர்ந்தது. வடக்கு அந்தமான் தீவு மற்றும் நடு அந்தமான் தீவு இரண்டையும் பிரிக்கும் ஆஸ்டென் நீரிணைக்கு மேற்கில் இத்தீவு அமைந்துள்ளது. இத்தீவு தாழ்வாகவும் செவ்வக வடிவுடையதாகவும் உள்ளது.

## நிர்வாகம்
Politically, South Reef Island, along neighboring இண்டர்வியூ தீவுக்கூட்டம் Islands, is part of மாயாபந்தர் Taluk.

## மேற்கோள்கள்

*
பகுப்பு:வடக்கு மற்றும் மத்திய அந்தமான் மாவட்டம்
பகுப்பு:அந்தமான் நிக்கோபார் தீவுகளின் தீவுகள்
பகுப்பு:இண்டர்வியூ தீவு
இண்டர்வியூ தீவுக்கூட்டம்

**இண்டர்வியூ தீவுகள்** (*Interview Islands*) என்பது ஆஸ்டின் துறைமுகம் மற்றும் இண்டர்வியூ சவுன்டில் அமைந்துள்ள தீவுகளின் கூட்டமாகும். இந்தத் தீவுகள் அந்தமான் தீவுகளைச் சேர்ந்தவை. இந்தியாவின் ஒன்றியப் பகுதியான அந்தமான் தீவுகளின் மூன்று மாவட்டங்களில் ஒன்றான.  வடக்கு மற்றும் மத்திய அந்தமான் மாவட்டத்தின் நிர்வாகக் கட்டுப்பாட்டுக்குள் உட்பட்டவை.

## புவியியல்
இண்டர்வியூ தீவு, ஆண்டர்சன் தீவு, முர்கா தீவு, தெற்கு ரீப் தீவு, பென்னெட் தீவு ஆகியவை இத்தீவுக்கூட்டத்தைச் சேர்ந்த முக்கிய தீவுகளாகும்.

## நிர்வாகம்
இண்டர்வியூ தீவுக்கூட்டத்தின் தீவுகள் அரசியல் ரீதியாக, மாயாபந்தர் வட்டத்துக்குட்பட்டவை.

## மக்கள் வகைப்பாடு
இத்தீவுக்கூட்டத்தில் இண்டர்வியூ தீவின் கிழக்குப் பகுதியில் அமைந்துள்ள ஒரேயொரு சிற்றூர்தான் உள்ளது. 2011 கணக்கெடுப்பின்படி இதன் மக்கள் எண்ணிக்கை 16 ஆகும். 

## மேற்கோள்கள்

* Geological Survey of India
*

பகுப்பு:இண்டர்வியூ தீவு
பகுப்பு:அந்தமான் நிக்கோபார் தீவுகளின் தீவுகள்
பகுப்பு:வடக்கு மற்றும் மத்திய அந்தமான் மாவட்டம்
அனாடிடே

***அனாடிடே*** (*Anatidae*) என்பது நீர்ப் பறவைகளின் உயிரின குடும்பமாகும். இக்குடும்பத்தில் வாத்துக்கள், கீஸ்கள் மற்றும் அன்னப்பறவைகள் உள்ளன. இக்குடும்பத்தில் உள்ள பறவைகள் உலகின் அனைத்துக் கண்டங்களிலும் காணப்படுகின்றன. இப்பறவைகள் நீந்துவதற்கும், நீரின் மேற்பரப்பில் மிதப்பதற்கும் மற்றும் சில சமயங்களில் ஆழமற்ற நீர் பகுதிகளில் மூழ்குவதற்கும் எளிதாக கற்றுள்ளன. இக்குடும்பத்தில் 43 பேரினங்களில் 146 உயிரினங்கள் உள்ளன.

## உசாத்துணை

## மேலும் படிக்க

* 
* Johnsgard, Paul A. (2010): ''Ducks, Geese, and Swans of the World, Revised edition''
* Johnsgard, Paul A. (2010): ''Waterfowl of North America, Revised edition''
* 

## வெளி இணைப்புகள்


பகுப்பு:பறவைக் குடும்பங்கள்
பகுப்பு:Webarchive template wayback links
சுடோத்தார்டு இயந்திரம்

**சுடோத்தார்டு இயந்திரம்** *(Stoddard engine)* எனப்படும் ஆற்றல் உற்பத்தி இயந்திரத்தின் இரண்டு பதிப்புகளை எலியட் யே. சுடோத்தார்டு கண்டுபிடித்து காப்புரிமை பெற்றார். முதலாவது கண்டுபிடிப்பு 1919 ஆம் ஆண்டிலும்  இரண்டாவது கண்டுபிடிப்பு 1933 ஆம் ஆண்டிலும் நிகழ்ந்தன. பொது இயந்திர வகைப்பாடு என்பது  வால்வுகள் எனப்படும் அடைப்பான்களும் ஒற்றை-கட்ட வாயு இயக்கு நீர்மம் (அதாவது சூடான காற்று இயந்திரம்) கொண்ட வெளியெரி இயந்திரமாகும் . உட்புறமாக வேலை செய்யும் பாய்மம் அசலாக காற்றாகும். இருப்பினும் நவீன இயந்திரங்களில் ஈலியம், ஐதரசன் போன்ற மற்ற வாயுக்கள் பயன்படுத்தப்படுகின்றன. 
அடைப்பான்களைப் பயன்படுத்துவதால் கிடைக்கும் ஒரு சாத்தியமான வெப்ப இயக்கவியல் நன்மை என்னவென்றால்  அடைப்பானற்ற கலக்கும் இயந்திரத்தில் ஏற்படும் இயந்திர செயல்திறன் குறைவும் சக்திவெளியீடு குறைவும் நீங்கும் என்பதாகும்.

## 1919 சுடோத்தார்டு இயந்திரம்
1919  சுடோத்தார்டு சுழற்சியின் பொதுவான வெப்ப இயக்கவியல் செயல்முறைகள்: :  
#மாறாவெப்ப சுருக்கம்
#சமவழுத்த வெப்பச் சேர்க்கை
#மாறாவெப்ப விரிவாக்கம்
#சமவழுத்த வெப்ப நீக்கம்
சுகாட்ச்சு யோக் எனப்படும் பரிமாற்று இயக்க இயந்திரத்தில் காப்புரிமையில் உள்ள இயந்திர வடிவமைப்பு  பயன்படுத்தப்படுகிறது. .

## 1933 சுடோத்தார்டு இயந்திரம்
1933 ஆம் ஆண்டு வடிவமைப்பில்  சுடோத்தார்டு  முந்தைய 1919 ஆம் ஆண்டு உருவாக்கிய இயந்திரப் பதிப்பின் அதே பொதுவான வெப்ப இயக்கவியல் செயல்முறைகளைப் பராமரித்து  வெப்பப் பரிமாற்றிகளின்  உட்புற அளவை மட்டும்  குறைத்தார்.

## காட்சிக் கூடம்

## மேற்கோள்கள்

## புற இணைப்புகள்

பகுப்பு:வெப்பவியக்கவியல் சுழற்சிகள்
பகுப்பு:கடுங்குளிரியல்
தாராநல்லூர்

**தாராநல்லூர்** (*Tharanallur*) என்பது தமிழ்நாட்டின், திருச்சிராப்பள்ளி மாவட்டத்தின் தலைநகரான திருச்சிராப்பள்ளி மாநகராட்சியின் இதயப் பகுதியான காந்தி சந்தை அருகில் அமைந்துள்ள ஒரு மக்கள் குடியிருப்புப் பகுதி ஆகும்.

முற்காலத்தில் அதாவது மன்னர்கள் ஆட்சிக்காலத்தில் திருச்சி நகரத்தின் கீழ அரண் சாலையின் கிழக்கில் அமைந்த போர் வீரர்களின் குடியிருப்புப் பகுதியாகவும் ஆயுத தளவாட தொழிற்சாலைகளின் பகுதியாகவும் இந்தப்பகுதி விளங்கியது. 

மன்னர்கள் காலத்தில் தஞ்சையிலிருந்து திருச்சி வருபவர்களின் நுழைவாயிலாக, கோட்டையின் கொத்தளமாக  தாராநல்லூர் விளங்கியதன் அடையாளமாக இன்றும் சிறீ கொத்தளத்து அலங்க முனீசுவரர் ஆலயம் திகழ்கிறது. மேலும் மாகாளியப்பர் கோவில், சுப்புராயர் கோவில், செல்லாயி அம்மன் கோவில் முதலானவையும் மக்களின் ஆன்மீக முன்னேற்றத்திற்கு உரிய இடங்களாக உள்ளன.

## மேற்கோள்கள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
கிள்ளியூர் வட்டம்

**கிள்ளியூர் வட்டம்**, தமிழ்நாட்டின் கன்னியாகுமரி மாவட்டத்தின் 6 வருவாய் வட்டங்களில் ஒன்றாகும். இவ்வருவாய் வட்டம், பத்மநாபபுரம் வருவாய் கோட்டத்தில் உள்ளது. இது பைங்குளம் மற்று மிடாலம் என 2 உள்வட்டங்களும், 26 வருவாய் கிராமங்களும் கொண்டது.
இவ்வட்டத்தின் வட்டாட்சியர் அலுவலகம் கிள்ளியூரில் இயங்குகிறது. 

மேலும் இவ்வட்டத்தில் உள்ள கிள்ளியூர் ஊராட்சி ஒன்றியத்தின் கொல்லஞ்சி, முள்ளங்கினாவிளை, மத்திக்கோடு, மிடாலம். நட்டாலம், பாலூர், திப்பிறமலை, இனயம்புத்தன்துறை என 8 கிராம ஊராட்சிகளைக் கொண்டுள்ளது. 

## மேற்கோள்கள்


பகுப்பு:கன்னியாகுமரி மாவட்ட வட்டங்கள்
நரேந்திர தேவா வேளாண்மை மற்றும் தொழில்நுட்ப பல்கலைக்கழகம்

**நரேந்திர தேவா வேளாண்மை மற்றும் தொழில்நுட்ப பல்கலைக்கழகம் (Narendra Deva University of Agriculture and Technology)** இது 1975ஆம் ஆண்டில் நிறுவப்பட்ட இந்தியாவின் உத்தரப் பிரதேசத்தின் பைசாபாத்தில் உள்ள குமர்கஞ்சில் அமைந்துள்ள ஒரு பல்கலைக்கழகம் ஆகும். இதற்கு லக்னோ பல்கலைக்கழகத்தின் துணைவேந்தராக பணியாற்றிய அரசியல்வாதியும் கல்வியாளருமான நரேந்திர தேவாவின் பெயரிடப்பட்டது. இது அம்பேத்கர் நகர் மாவட்டம் மற்றும் ஆசம்கர் மாவட்டத்தில் உள்ள கல்லூரிகளையும், கோண்டா மாவட்டத்தில் ஒரு திட்டமிட்ட கல்லூரியையும் கொண்டுள்ளது.

## வரலாறு
1974ஆம் ஆண்டு சனவரி 15 ஆம் தேதி பிரதமர் இந்திரா காந்தியால் பைசாபாத் அருகே மசோதாவில் அடிக்கல் நாட்டப்பட்டது. முதல் சிறப்பு அதிகாரியாக லட்சுமி நரேன் ராய் இருந்தார். 1974 அக்டோபரில் ஏ.எஸ்.ஸ்ரீவஸ்தவாவும், 1975 அக்டோபரில் முதல் துணைவேந்தர் ஏ. டி. பாண்டேவும் அவருக்குப்பின் இப்பதவிக்கு வந்தனர். அதே ஆண்டில் உத்தரப் பிரதேச அரசு பல்கலைக்கழகத்தின் பிரதான வளாகம் மசோதாவுக்கு பதிலாக பைசாபாத்தின் குமர்கஞ்சில் நிறுவ முடிவு செய்தது. பைசாபாத், நாகா, கிராம் ஸ்லாபி வித்யாலயா ஆச்சார்யா நகரில் ஒரு வாடகைக் கட்டிடத்தில் பல்கலைக்கழகம் செயல்படத் தொடங்கியது.

மகாமாயா வேளாண் பொறியியல் மற்றும் தொழில்நுட்பக் கல்லூரி வேளாண் கல்லூரியில் வேளாண் பொறியியல் துறையை மேம்படுத்துவதன் மூலம் அம்பேத்கர்நகரில் 2002 இல் நிறுவப்பட்டது.

## அரசியலமைப்பு கல்லூரிகள்
பல்கலைக்கழகத்தில் பின்வரும்  உறுப்புக் கல்லூரிகள் உள்ளன :

* வேளாண் கல்லூரி, குமர்கஞ்ச், பைசாபாத் 
* மகாமாயா வேளாண் பொறியியல் மற்றும் தொழில்நுட்பக் கல்லூரி, அக்பர்பூர், அம்பேத்கர் நகர் 
* மீன்வளக் கல்லூரி, குமர்கஞ்ச், பைசாபாத் 
* மனையியல் அறிவியல் கல்லூரி, குமர்கஞ்ச், பைசாபாத் 
* தோட்டக்கலை மற்றும் வனவியல் கல்லூரி, குமர்கஞ்ச், பைசாபாத் 
* கால்நடை அறிவியல் மற்றும் கால்நடை பராமரிப்பு கல்லூரி, குமர்கஞ்ச், பைசாபாத் 
* வேளாண் கல்லூரி, அசாம்கர்

## ஆராய்ச்சி

* நரேந்திர தேவா வேளாண்மை மற்றும் தொழில்நுட்ப பல்கலைக்கழக விஞ்ஞானிகள் வெள்ளம் மற்றும் வறட்சி காலங்களில் பயிரிடக்கூடிய பல்வேறு நெல் வகைகளை உருவாக்கியுள்ளனர்.

## குறிப்புகள்

## வெளி இணைப்புகள்
* 

பகுப்பு:உத்தரப் பிரதேசக் கல்லூரிகள்
பகுப்பு:பல்கலைக்கழகங்களும் கல்லூரிகளும்
பரிட்சித்து தம்புரான் அருங்காட்சியகம்

**பரிக்ஷித் தம்புரான் அருங்காட்சியகம்** (*parikshith thampuran museum *)  என்பது இந்தியாவின் எர்ணாகுளம் மாவட்டம், எர்ணாகுளம் டி.எச். சாலையில்  உள்ள ஒரு அருங்காட்சியகம் ஆகும். 

இந்த அருங்காட்சியகத்தில் உள்ள கேரளத்தின் 19 ஆம் நூற்றாண்டைச் சேர்ந்த எண்ணை ஓவியங்கள், தொன்மையான நாணயங்கள், செப்புச் சிலைகள், கற்சிலைகள், சுவர் ஓவியங்களின் மாதிரிகள், பெருங்கற்கால நினைவுச் சின்னங்கள் போன்றவை காட்சிக்கு வைக்கபட்டுள்ளன.      

## குறிப்புகள்

பகுப்பு:கேரள அருங்காட்சியகங்கள்
பகுப்பு:எர்ணாகுளம் மாவட்டத்திலுள்ள சுற்றுலாத் தலங்கள்